Sorin Cârțu a dezvăluit misterul accidentării lui Ștefan Baiaram
Ştefan Baiaram s-a accidentat în urmă cu o săptămână la confruntarea dintre Rapid şi Universitatea Craiova, scor 1-2. Atacantul oltenilor a suferit o accidentare musculară şi e out până la finalul stagiunii.
“Îmi pare rău că s-a accidentat Baiaram. Acolo aş fi comentat mult mai mult dacă era sau nu în lotul ăsta mărit de 26 de jucători. Era într-o formă bună. Era puţin pe imagine, era acasă.
Vorbea cu cineva şi am intervenit. Să nu invoce niciodată că a avut ghinion. Nu, este o vină personală pentru ceea ce i s-a întâmplat. De anul trecut, când s-a jucat finala aia de juniori.
S-a accidentat după 10 minute şi de atunci are “n” accidentări musculare. Iar accidentările musculare sunt numai ale jucătorului. Nu trebuie să invoci nici antrenorul, nici preparatorii.
El nu este un jucător care să spui că pierde nopţi sau că bea. Nu este un băutor, e un băiat frumuşel, cred că face alte… Nu îl înţeleg, a pierdut două mari şanse. S-a accidentat înainte de turneul final european de tineret.
Putea să apară acolo, să îşi facă o imagine. Acum s-a accidentat de precompetiţia asta majoră. Dai cu piciorul la o şansă pe care nu ştii când o vei întâlni. N-are ce să îmi spună.
Eu ţin la el, i-am reproşat exact ceea ce am gândit. Şi ceea ce am spus lui, spun şi aici. Cum l-am şi lăudat când a jucat bine. E un fotbalist care a dat gol aproape la fiecare gol în acest retur.
E clar că putea fi în ideile lui Iordănescu. Tu dai cu piciorul la şansa asta…”, a declarat Sorin Cârțu, potrivit fanatik.ro.